open-index/open-wikipedia-markdown huggingface dataset:
Плошча Перу

**Плошча Перу** () — невялікая плошча ў цэнтры фінансавага раёна Барыё эль Гольф горада Сант’яга, у камуне Лас-Кандэс. Размешчана на праспекце Ісідора Гаенэчэа, у некалькіх сот метраў ад станцыі «Эль Гольф» першай лініі метрапалітэна, побач з раёнам амбасадаў.

Яе стварэнне ўзыходзіць да 1940-х гадоў, калі пачаў фарміравацца Барыё эль Гольф — самы прэстыжны раён горада. З 2000 года раён, прылягаючы да плошчы, актыўна забудоўваецца высотнымі будынкамі, што рэзка змяніла гістарычны выгляд плошчы. Пад плошчай быў таксама пабудаваны падземны паркінг.

## Спасылкі 
Катэгорыя:Плошчы Сант’яга
Якаў Сямёнавіч Малайчук

**Я́каў Сямё́навіч Малайчу́к** (, в. Дзераўная Драгічынскага раёна Брэсцкай вобласці — , ) — беларускі харавы дырыжор, краязнаўца. Заснавальнік адзінага на Беларусі музея Рыгора Шырмы, які знаходзіцца ў Пружанах.

## Біяграфія 
Нарадзіўся ў в. Дзераўная (цяпер у Драгічынскім раёне Брэсцкай вобласці) ў сялянскай сям’і. Бацька загінуў на вайне ў 1945 годзе.

У 1961 Якаў скончыў Імянінскую сярэднюю школу і паступіў у Брэсцкае музычнае вучылішча (дырыжорска-харавое аддзяленне). На трэцім курсе забраны на вайсковую службу. Скончыў вучылішча ў 1968 годзе і накіраваны на працу дырэктарам Ружанскай музычнай школы. Тут адразу зладзіў хор, які неўзабаве займеў папулярнасць па ўсёй Берасцейшчыне.

З 10 лютага 1971 — дырэктар Пружанскай музычнай школы. Менавіта ў час яго знаходжання на пасадзе дырэктара музычная школа ператварылася ў дзіцячую школу мастацтваў, а ў 1978 яна атрымала імя Рыгора Шырмы. У 1982 годзе пры школе Якуб Сямёнавіч стварыў мемарыяльны музей у імя славутага дырыжора. На пасадзе дырэктара працаваў да 15 чэрвеня 2005 года, пасля — выкладчык гэтай школы.

У 1976 Якаў Малайчук стварыў пры пружанскім Палацы культуры хор, які ўзначальваў да 1992 года. З 2003 кіруе народным камерным хорам пружанскага Палацу культуры. Хор з’яўляецца дыпламантам разнастайных конкурсаў і фестываляў, выконвае творы беларускіх і замежных кампазітараў, духоўныя спевы.

У 1999 годзе ўзнагароджаны медалём Францыска Скарыны за значны асабісты ўнёсак у памнажэнне духоўнага і інтэлектуальнага патэнцыялу.

## Літаратура 
* 

Катэгорыя:Узнагароджаныя медалём Францыска Скарыны
Катэгорыя:Постаці Пружанаў
Катэгорыя:Дырыжоры Беларусі
Свята-Міхайлаўская царква (Астрамечава)

**Свята-Міхайлаўская царква** — праваслаўная царква, помнік архітэктуры з рысамі стылю позняга класіцызму. Знаходзіцца ў цэнтры вёскі Астрамечава Брэсцкага раёна Брэсцкай вобласці.

Пабудавана ў 1846 годзе. Фундатаркай царквы была Ганна Сузіна (1780—1846), жонка Юзафа Швыкоўскага (1780—1823).

Побач з царквой знаходзіцца крыж з трыма надмагільнымі плітамі, надпісы на якіх былі затынкаваны ў 1950-я гг. Мяркуецца, што ў склепе пад помнікам могуць быць пахаваныя Ганна Сузіна (1780—1846) і Юзаф Ігнацій Пузына (1800—1874), дзед знакамітага паэта, пісьменніка і гісторыка Юзафа Эдварда Пузыны (1878—1949 гг.).

## Архітэктура 
Пабудавана з бутавага каменю і цэглы, абнесена цаглянай агароджай. Тры простыя чатырохсценныя аб’ёмы аб’яднаны ў падоўжна-восевую кампазцыю. Сцены акантаваныя і расчлянёныя атынкаванымі і пабеленымі плоскімі і руставанымі лапаткамі, прамавугольнымі аконнымі праёмамі ў простых ліштвах. Новая стылёвая арыентацыя на формы старажытнарускай архітэктуры праявілася ў надбудове над прытворам васьміграннага яруса шатровай званіцы з цыбулепадобнай галоўкай у завяршэнні. Такая ж галоўка па цэнтры вільчыка вальмавага даху. Гэты стылёвы сімбіёз надае архітэктуры храма пераходны эклектычны характар. Да прамавугольнага ў плане асноўнага аб’ёму з усходу далучана трохсценная апсіда. У перакрытую плоскай бэлечнай столлю малітоўную залу выступаюць хоры з дэкаратыўнай разной агароджай.

## Літаратура 
* 

## Спасылкі 
* 
* 
* 
* 
* 

Катэгорыя:Збудаванні Беларусі ў стылі класіцызм
Катэгорыя:Праваслаўныя храмы Брэсцкага раёна
Катэгорыя:Астрамечава
Катэгорыя:Храмы Святога Міхаіла
Катэгорыя:Храмы Брэсцкай і Кобрынскай епархіі
Катэгорыя:1846 год у Беларусі
Плошча Бакведана

**Плошча Бакведана** () знаходзіцца ў цэнтры Сант’яга. Часта яе называюць плошчай Італіі, але памылкова, бо плошча Італіі прылягае да плошчы Бакведана з паўночнага захаду. Плошча сімвалізуе сацыяльна-эканамічную мяжу паміж багатым Усходнім Сант’яга і бедным Заходнім Сант’яга.

Упершыню плошча на гэтым месцы з’явілася ў 1872 годзе і называлася Ла-Серэна, потым яе назва была зменена на Калон. У 1910 годзе, калі ў Чылі святкавалася 100-годдзе незалежнасці, некалькі краін накіравалі свае падарункі. Урад каралеўства Італія падараваў статую архангела з крылатым ільвом, які быў усталяваны на суседняй плошчы, якая атрымала назву плошча Італіі (Plaza Italia). У 1927 годзе плошча была рэканструявана, пасярэдзіне яе быў усталяваны помнік генералу Мануэлю Бакведана. Ля падножжа статуі знаходзіцца магіла Невядомага салдата, якога знайшлі на поле бою падчас Другой Ціхаакеанскай вайны.

Плошча ў народзе разглядаецца як кропка, якая дзеліць Сант’яга паміж багатымі і беднымі. Ва ўсходнім напрамку (у бок Андаў, або ўверх), «у верхняй частцы горада», жывуць больш заможныя жыхары, у заходнім напрамку, «у ніжняй частцы горада», месцяцца кварталы, дзе насельніцтва мае менш значны прыбытак. З-за гэтай асаблівасці плошча выкарыстоўваецца, як месца сустрэчы насельніцтва Сант’яга, куды сыходзяцца вялікія масы гараджан без сацыяльных, палітычных ці класавых адрозненняў, каб адсвяткаваць значныя падзеі ў жыцці Чылі. Плошча таксама служыць адпраўной кропкай для маршаў і дэманстрацый.

Ад плошчы разыходзяцца тры паркі: Фарэсталь на захад, Бустамантэ на поўдзень і Бальмаседа на ўсход.

## Спасылкі 
* Гісторыя і нацыянальная істэрыя на плошчы Італіі

Катэгорыя:Плошчы Сант’яга
Адкрыты чэмпіянат Антверпена па снукеры

**Адкрыты чэмпіянат Антверпена** () — прафесійны міні-рэйтынгавы турнір па снукеры. З 2011 года штогод праводзіцца ў рамках міні-рэйтынгавай серыі Players Tour Championship на Лота Арэне ў Антверпене, Бельгія. Прызавы фонд турніру ў 2013 годзе склаў €125,000. Пераможцам турніру стаў Марк Сэлбі.

Катэгорыя:Адкрыты чэмпіянат Антверпена па снукеры
Адкрыты чэмпіянат Фюрстэнфельдбрука па снукеры

**Адкрыты чэмпіянат Фюрстэнфельдбрука** () — прафесійны міні-рэйтынгавы турнір па снукеры, які праводзіўся ў рамках міні-рэйтынгавай серыі Players Tour Championship у сезонах 2011/2012 і 2012/2013 і складаўся з дзвюх частак: у Шэфілдзе, Англія, і ў Фюрстэнфельдбруке, Германія. Прызавы фонд турніру ў 2013 годзе склаў €70,000. Пераможцам турніру стаў Марк Сэлбі.

Катэгорыя:Адкрыты чэмпіянат Фюрстэнфельдбрука па снукеры
Tux

**Нацыст Лукашэнка - забойца. Ён будзе гарэць у пекле.**

**Украіна пераможа!**

**Такс** (па-англійску **Tux**, вымаўленне: [tʌks]) — афіцыйны талісман аперацыйнай сістэмы Linux. Уяўляе сабой сядзячага задаволенага пінгвіна. Тукс выкарыстоўваецца пераважна як лагатып Linux. Стварыць талісман Linux ў выглядзе пінгвіна прапанаваў стваральнік аперацыйнай сістэмы Лінус Торвальдс. Лагатып талісмана намаляваў Лары Юінг у 1996 годзе. Лінус Торвальдс ухваліў версію Юінга. Мянушку "Тукс" першым прапанаваў Джэймс Х'юз, які растлумачыў такую назву абрэвіятурай слоў "**T**orvalds **U**ni**X**". 

Tux быў намаляваны для спаборніцтва лагатыпаў Linux. Які перамог лагатып пры дапамозе вольнага растравага графічнага рэдактара GIMP намаляваў Лары Юінг. 

## Tuz 
**Tuz.** На канферэнцыі linux.conf.au у 2009 годзе, быў створаны тасманійскі д'ябал Tuz. Ён быў абраны ў якасці лагатыпа версіі 2.6.29 Лінусам Торвальдсам, каб падтрымаць выратаванне тасманійскіх д'яблаў ад вымірання з-за хваробы асабовай пухліны.
Выява было распрацавана Эндру МакГоўнам, і адноўлена ў фармаце Inkscape SVG Джошам Бушам, і быў выпушчаны з ліцэнзіяй Creative Commons CC-BY-SA

## Гл. таксама 
*Linux
*Unix
*Лінус Торвальдс

## Спасылкі 
* Linux 2.0 Penguins
* Tux (значэнні) на oxforddictionaries.com 
* Варыянты лагатыпаў Linux з конкурсу Linux Logo

Катэгорыя:Linux
Свята-Міхайлаўская царква (Чэрск)

**Свята-Міхайлаўская царква** — праваслаўная царква, помнік архітэктуры барока. Знаходзіцца ў цэнтры вёскі Чэрск Брэсцкага раёна Брэсцкай вобласці.

## Гісторыя 
Пабудавана са званіцай з дрэва на мяжы 17—18 ст. (да 1701), адноўлена ў 1860-я гады.

Паводле даследавання К. Зданьскага, у Міхайлаўскай царкве яшчэ да Другой сусветнай вайны захоўвалася рукапіснае евангелле XVI ст., напісанае на старабеларускай і старапольскай мовах.

Унесена ў Дзяржаўны спіс гісторыка-культурных каштоўнасцей Рэспублікі Беларусь як аб’ект гісторыка-культурнай спадчыны рэспубліканскага значэння.

## Архітэктура 
Асноўны кубападобны зруб пераходзіць у працяглую 5-гранную апсіду з бакавой рызніцай, раней накрытыя агульным гонтавым дахам з вальмамі па гранях апсіды. Асноўны аб'ём і апсіда былі завершаны фігурнымі барочнымі купаламі. У 19 стагоддзі да галоўнага фасада дабудаваны непрапарцыянальна вялікі квадратны ў плане прытвор.

### Інтэр'ер 
Малітоўная зала перакрыта корабам скляпеннем старажытнай канструкцыі. Апсіда вылучана выкананым у 1830-я гадах драўляным разным іканастасам. Абразы 18—19 ст.: «Раство Іаана», «Спас Пантакратар», «Хрыстос у сілах», «Тайная вячэра», «Маці Божая Адзігітрыя», «Архангел Міхаіл», абразы апостальскага чыну іканастаса.

## Званіца 
Асобна пастаўлена 3-ярусная званіца арыгінальнай вобразнай трактоўкі. Над ніжнім кубічным зрубам узведзены шырэйшы пірамідальны каркасны ярус-звон, раскрыты 4-пралётнай аркадай; над ім узвышаецца 3-і чацверыковы ярус з шатровым пакрыццём і макаўкай у завяршэнні.

## Літаратура 
* *Кулагін А. М.* Праваслаўныя храмы на Беларусі : энцыклапедычны даведнік / А. М. Кулагін. — Мн.: БелЭн, 2001. — 328 с.: іл.

## Спасылкі 
* 
* 
* 
* 

Катэгорыя:Чэрск (Брэсцкі раён)
Катэгорыя:Праваслаўныя храмы Брэсцкага раёна
Катэгорыя:Помнікі беларускага народнага дойлідства
Катэгорыя:Храмы Святога Міхаіла
Катэгорыя:Драўляныя цэрквы Беларусі
Катэгорыя:Заходнепалеская школа дойлідства
Катэгорыя:Колішнія ўніяцкія храмы Брэсцкай вобласці
Катэгорыя:1701 год у Беларусі
Катэгорыя:Храмы Брэсцкай і Кобрынскай епархіі
Шанхай Мастэрс 2007 (снукер)

**Шанхай Мастэрс 2007** () — прафесійны рэйтынгавы турнір па снукеры, які праходзіў з 6 па 12 жніўня 2007 года на шанхайскай гранд-сцэне, у Шанхаі, Кітай. Турнір стаў першым розыгрышам Шанхай Мастэрс, які стаў праходзіць штогод. Прызавы фонд турніру склаў £250,000, з якіх £48,000 атрымаў пераможца.

## Прызавыя грошы 
Прызавы фонд турніру склаў £250,000. Пераможца турніру атрымаў £48,000.

## Рэйтынгавыя ачкі 
Шанхай Мастэрс 2007 меў такое ж размеркаванне рэйтынгавых ачкоў, як і на іншых турнірах у сезоне, акрамя трох найбуйнейшых (Гран-пры, чэмпіянат Вялікабрытаніі і чэмпіянат свету). Пераможца турніру атрымаў 5000 рэйтынгавых ачкоў. Пры гэтым за перамогі на Гран-пры, чэмпіянаце Вялікабрытаніі і чэмпіянаце свету снукерысты атрымлівалі 6250, 7500 і 10000 адпаведна.

## Уайлдкард раўнд 
Восем кітайскіх аматараў атрымалі ўалдкард ад арганізатараў турніру: Ян Цынцянь, Цаа Кайшэн, Цаа Сіньлун, Цзінь Лун, Лю Чуан, Ах Булацзян, Сяа Гадун і Юй Дэлу. Яны гулялі ў папярэднім раўндзе за права выступаць у першым крузе асноўнага турніру супраць васьмярых гульцоў з самымі нізкімі нумарамі пасеву, якія прайшлі кваліфікацыйны раўнд: Скота Мак-Кензі, Сцюарта Пэтмана, Фергала О'Браена, Эдрыяна Ганэла, Дамініка Дэйла, Тоні Драгі, Майкла Джаджа і Майка Дана.

## Асноўная сетка 
## Фінал 
Для абодвух фіналістаў, Дамініка Дэйла і Раяна Дэя, Шанхай Мастэрс стаў першым турнірам у сезоне 2007/2008.

Для Дэйла фінал Шанхай Мастэрс стаў другім рэйтынгавым фіналам у кар'еры. Да гэтага ён перамог у сваім адзіным фінале на Гран-пры 1997 года Джона Хігінса з лікам 9:6. У прафесійнай кар'еры Раяна Дэя гэты фінал таксама стаў другім на рэйтынгавых турнірах: у фінале кубка Мальты 2007 года ён саступіў Шону Мёрфі з лікам 4:9.

|-
| colspan="3" align="center" style="font-size: 100%" |  *Вячэрняя сесія*: **143**–4 (**143**), **65**–33, **68**–8, **79**–0, **61**–23, **90**–0, **56**–7
|-
| align="right" | **143**
| align="center" | Найвышэйшая серыя
| 115
|-
| align="right" | 1
| align="center" | Соценныя серыі
| **2**
|-
| align="right" | 3
| align="center" | Серыі 50+
| **6**
|}

## Заўвагі 
## Спасылкі 
* Шанхай Мастэрс 2007 на Snooker.org 
* Статыстыка Шанхай Мастэрс 2007 на CueTracker.net 

Катэгорыя:Шанхай Мастэрс (снукер)
Катэгорыя:2007 год у снукеры
Катэгорыя:Спорт у Кітаі ў 2007 годзе
Катэгорыя:Снукерны сезон 2007/2008
Катэгорыя:Снукерныя турніры ў Кітаі
Катэгорыя:2007 год у Шанхаі
Катэгорыя:Жнівень 2007 года
HSL

**HSL**, **HLS** ці **HSI** (ад ) — колеравая мадэль, у якой колеравымі каардынатамі з’яўляюцца тон, насычанасць і светлата. Варта адзначыць, што HSV і HSL — дзве розныя колеравыя мадэлі (Lightness — светлата, што адрозніваецца ат яркасці).
100px|thumb|Выява, раскладзеная на складнікі H, S і L

## Суадносіны з іншымі мадэлямі 
### Канвертаванне з RGB 

H =
\begin{cases}
\mbox{undefined} & \mbox{if } MAX = MIN \\
60^\circ \times \frac{G - B}{MAX - MIN} + 0^\circ,   & \mbox{if } MAX = R  \\ &\mbox{and } G \ge B \\
60^\circ \times \frac{G - B}{MAX - MIN} + 360^\circ,   & \mbox{if } MAX = R \\ &\mbox{and } G ,

S = 
\begin{cases}
0 & \mbox{if } L = 0 \mbox{ or } MAX = MIN \\
\frac{MAX-MIN}{MAX+MIN} = \frac{MAX-MIN}{2L}, & \mbox{if } 0 , альбо, у агульным выпадку, 

S = \frac{MAX-MIN}{1-|1-(MAX+MIN)|}
,

L = \begin{matrix} \frac{1}{2} \end{matrix} (MAX + MIN), дзе:
* R, G, B — значэнні колера ў колеравай мадэлі RGB, значэнні ў дыяпазоне [0; 1] (R — чырвоны, G — зялёны, B — сіні). 
* *MAX* — максімум з трох значэнняў (R, G, B) 
* *MIN* — мінімум з трох значэнняў (R, G, B)
* *H* — тон [0; 360]
* *S* — насычанасць [0; 1]
* *L* — светлата [0; 1]

### Канвертаванне ў RGB 
Q=
\begin{cases}
L \times (1.0+S), & \mbox{if } L

P = 2.0 \times L - Q \, 

H_k = {H \over 360} \,  (прыведзенне ў інтэрвал [0,1])

T_R = H_k+\frac{1}{3} \, 

T_G = H_k \, 

T_B = H_k-\frac{1}{3} \, 

\mbox{if } T_c 

\mbox{if } T_c > 1 \rightarrow T_c = T_c - 1.0 \quad \mbox{for each}\,c=R,G,B \, 

Для кожнага колера c=R,G,B:

\qquad \mathrm{color}_c=
\begin{cases}
P+ \left((Q-P) \times 6.0 \times T_c\right), & \mbox{if } T_c 

Катэгорыя:Каляровыя прасторы
SRGB

right|міні|250px|Спектр колераў sRGB сярод агульнага спектру даступных чалавечаму воку колераў акрэслены трохкутнікам
**sRGB** з’яўляецца стандартам прадстаўлення колеравага спектру з ужываннем мадэлі RGB. sRGB сумесна створаны кампаніямі HP і Microsoft у 1996 годзе дзеля уніфікацыі ужывання мадэлі RGB ў маніторах, прынтарах і інтэрнэт-сайтах.

sRGB ужывае асноўныя колеры, апісаныя стандартам BT.709, аналагічна студыйным маніторам і HD-тэлебачанню, а таксама гама-карэкцыю, аналагічна маніторам з электронна-прамянёвай трубкай. Такая спецыфікацыя дазволіла sRGB дакладна адлюстроўвацца на звычайных CRT-маніторах і тэлевізарах, што стала ў свой час асноўным фактарам, што паўплываў на прыняцце sRGB у якасці стандарту.

У аднозненні ад большасці іншых колеравых прастор RGB, гама ў sRGB не можа быць выражана адным лікам, бо функцыя карэкцыі складаецца з лінейнай часткі каля чорнага колеру, дзе гама роўная 1.0, і нелінейнай часткі да значэння 2.4 уключна. Прыблізна можна лічыць, што гама роўная 2.2. Гама можа змяняцца ад 1.0 да 2.3.

## Тэхнічнае апісанне стандарту 
Для пераводу лінейных значэнняў з прасторы XYZ у sRGB выкарыстоўваецца наступная матрыца:

:
\begin{bmatrix}
R_\mathrm{linear}\\G_\mathrm{linear}\\B_\mathrm{linear}\end{bmatrix}=
\begin{bmatrix}
3.2406&-1.5372&-0.4986\\
-0.9689&1.8758&0.0415\\
0.0557&-0.2040&1.0570
\end{bmatrix}
\begin{bmatrix}
X \\ 
Y \\ 
Z \end{bmatrix}

Тут R_\mathrm{linear}, G_\mathrm{linear} і B_\mathrm{linear} вызначаны ў дыяпазоне [0,1].  Каардынаты белага пункту, такім чынам, складаюць (*X*,*Y*,*Z* = 0.9505, 1.0000, 1.0890).

Далей, для кожнага са значэнняў R_\mathrm{linear}, G_\mathrm{linear} і B_\mathrm{linear} выкарыстоўваецца формула

:C_\mathrm{srgb}=\begin{cases}
12.92C_\mathrm{linear}, & C_\mathrm{linear} \le 0.0031308\\
(1+a)C_\mathrm{linear}^{1/2.4}-a, & C_\mathrm{linear} > 0.0031308
\end{cases}

*дзе a = 0.055
Гэтыя значэнні таксама прыводзяцца ў дыяпазон [0, 1], і для пераводу да [0, 255] іх патрэбна памножыць на 255 і акругліць.

Катэгорыя:Каляровыя прасторы
Адытыўнае змешванне колераў

**Адытыўнае змешванне колераў** — метад сінтэзу колеру, заснаваны на складанні *адытыўных колераў*, то бок колераў непасрэдна выпраменьваючых аб'ектаў. Метад аснованы на асаблівасцях структуры зроку чалавека, у прыватнасці на такой з’яве як метамерыя.

Змешваючы тры асноўныя колеры — чырвоны, зялёны і сіні — у пэўных суадносінах, можна стварыць большасць успрыманых чалавекам колераў.

Адзін з прыкладаў ужывання адытыўнага сінтэзу — камп'ютарны манітор, каляровая выява на якім ствараецца колернай прасторай RGB і атрымліваецца з чырвоных, зялёных і сініх кропак.

У супрацьлегласць адытыўнаму змешванню колераў існуюць схемы субстрактыўнага сінтэзу. У гэтым выпадку колер фармуецца за конт аднімання з адбітага ад паперы (ці праходзячага праз празрысты носьбіт) святла пэўных колераў. Самая распаўсюджаная мадэль субстрактыўнага сінтэзу — CMYK, шырока ўжывальная ў паліграфіі.

## Гл. таксама 
* Метады каляровай фатаграфіі
* Колеравая мадэль
* Субстрактыўны сінтэз

Катэгорыя:Колер
Катэгорыя:Фатаграфічныя працэсы
Помнік Карлу IV (Прага)

**Помнік Карлу IV** () — неагатычны помнік у Празе на Плошчы крыжакоў, пастаўлены  паводле мадэлі Эрнста Юліуса Хэнеля ў 1844 годзе. Помнік культуры Чэшскай Рэспублікі.

Першыя прапановы пабудаваць помнік узніклі ў 1830-х гадах. Прапаноўвалася некалькі варыянтаў, у тым ліку конная статуя дапоўненая алегарычнымі фігурамі факультэтаў. Разглядалася магчымасць паставіць помнік на рынку Конскім і Скотным рынках.

У 1842 годзе было створана журы з членаў акадэмічнага сената і прафесараў, якое заказала помнік дрэздэнскаму скульптару Хэнелю. Урачыстае адкрыццё было запланавана да 500-годдзя Карлавага ўніверсітэта ў 1848 годзе, але было адкладзена з-за студэнцкіх хваляванняў. Помнік быў адкрыты толькі 31 студзеня 1851.

На высокім пастаменце стаіць скульптура Карла IV з Залатой булай у руцэ, пад ім надпіс «*Karlo Quatro. Literarum universitas/Festo saeculari quinto 1848*». Пастамент помніка ўпрыгожваюць алегарычныя фігуры тагачасных чатырох факультэтаў Карлавага ўніверсітэта — багаслоўскага, медыцынскага, юрыдычнага і філасофскага, а таксама выдатных асоб Чэхіі: , , Маціяша з Араса і .

## Літаратура 
* VLČEK, Pavel a kol.: Umělecké památky Prahy. Staré Město – Josefov. Praha : Academia, 1996: s. 544. ISBN 80-200-0563-3

## Спасылкі 
Катэгорыя:Старэ-Места
Катэгорыя:Помнікі Прагі
Катэгорыя:Плошча крыжакоў
Катэгорыя:1851 год у Празе
Катэгорыя:Помнікі манархам
Эрнст Юліус Хэнель

**Эрнст Юліус Хэнель** (; ,  — , ) — нямецкі скульптар, прафесар Дрэздэнскай акадэміі мастацтваў.

## Біяграфія 
Хэнель вывучаў архітэктуру ў Мастацкай акадэміі Дрэздэна. У 1826 годзе пераязджае ў Мюнхен, дзе да 1831 вучыцца ў мясцовай Акадэміі вытанчаных мастацтваў, спачатку на архітэктара, затым — на скульптара. У 1831 годзе Хэнель прыязджае ў Рым, у 1831 ён разам з Готфрыдам Земперам наведвае Фларэнцыю. У 1835—1838 гадах Хэнель жыве ў Мюнхене, затым ён быў закліканы Г. Земперам у Дрэздэн і атрымаў ад таго замову на шэраг скульптур для новай дрэздэнскай Оперы. У 1845 годзе Хэнель адлівае для горада Бона статую Людвіга ван Бетховена. У 1846 годзе, да 500-гадовага юбілею Карлава ўніверсітэта ў Празе — чатырохметровую статую імператара Карла IV. У 1848 годзе Эрнст Хэнель становіцца прафесарам Дрэздэнскай Акадэміі мастацтваў і, як і Эрнст Рытшэль, быў ганараваны неафіцыйным тытулам «Заснавальніка дрэздэнскай школы скульптуры другой паловы XIX стагоддзя». Адным з вучняў Э. Хэнеля быў Іаганес Шылінг.

Э. Хэнель працаваў у Дрэздэне і стварыў для Галерэі старых майстроў шматлікія рэльефы, а таксама 6 фігур з пясчаніку — Аляксандра Македонскага, Лісіпа, Мікеланджэла, Дантэ, Рафаэля і Петэра фон Карнеліуса. Са статуі Рафаэля майстар зрабіў копіі па замовах берлінскай Нацыянальнай галерэі і лейпцыгскага Музея выяўленчых мастацтваў. У 1867 годзе скульптар стварае статую саксонскага караля Фрыдрыха Аўгуста II.

У 1859 годзе Э. Ю. Хэнель становіцца ганаровым доктарам Лейпцыгскага ўніверсітэта, у кастрычніку 1863 — ганаровым грамадзянінам Дрэздэна.

Галоўную цікавасць для Э. Хэнеля ўяўляла партрэтная пластыка. Яго статуі дэманструюць відавочную ідэалізацыю сваіх герояў у духу антычнай традыцыі.

## Выбраныя творы 
* 1839: Скульптуры для Дрэздэнскай оперы
* 1845: Статуя Людвіга ван Бетховена ў Боне
* 1846: Статуя імператара Карла IV у Празе
* 1867: Статуя караля Саксоніі Фрыдрыха Аўгуста II у Дрэздэне
* 1867: Конная статуя Карла Філіпа, князя Шварцэнберга ў Вене
* 1871: Статуя пісьменніка Тэадора Кёрнера
* 1874: Конная статуя Фрыдрыха Вільгельма, герцага Браўншвайг-Люнебургскага
* 1874: Памятная дошка пісьменніку Людвігу Ціку ў Дрэздэне
* 1883: Помнік Готфрыду Вільгельму Лейбніцу ў Лейпцыгу
* Статуі Пегаса для Венскай оперы

Файл:Beethoven 1 db.jpg|Помнік Л. ван Бетховену (1845), Бон
Файл:EinfDresden Theodor Körner Denkmal.jpg|Помнік Т. Кёрнеру, Дрэздэн
Файл:Leibniz-Denkmal.jpeg|Помнік Г. В. Лейбніцу, Лейпцыг
Файл:Prag Denkmal Karls IV.jpg|Помнік Карлу IV, Прага
Файл:Braunschweig Brunswick Carl Wilhelm Ferdinand und Friedrich Wilhelm.jpg|Помнік Фрыдрыху Вільгельму ў Браўншвайгу

## Літаратура 
* *Hähnel, Ernst Julius*. In: Volker Klimpel: *Berühmte Dresdner*. Hellerau-Verlag, Dresden 2002, ISBN 3-910184-85-5, S. 61.
* U. Thieme, F. Becker (Begr.): *Allgemeines Lexikon der Bildenden Künste von der Antike bis zur Gegenwart*. Bd. 15, S. 427—428.

## Спасылкі 
Катэгорыя:Скульптары Германіі
Катэгорыя:Скульптары XIX стагоддзя
Катэгорыя:Выкладчыкі ВНУ Германіі
Катэгорыя:Ганаровыя дактары Лейпцыгскага ўніверсітэта
Катэгорыя:Ганаровыя грамадзяне Дрэздэна
Ляхаўцы (Маларыцкі раён)

**Ля́хаўцы** (, ) — аграгарадок у Маларыцкім раёне Брэсцкай вобласці. Уваходзіць у склад Макранскага сельсавета.

## Геаграфія 
Знаходзіцца за 8 км ад горада Маларыта, за 60 км ад Брэста, на рацэ Рыта.

## Гісторыя 
У 1940—1954 гадах цэнтр Ляхавецкага сельсавета.

У 2016 годзе ў склад аграгарадка ўключана вёска Кожух.

## Насельніцтва 
* 1999 год — 1179 жыхароў, 440 двароў. Занесена ў Дзяржаўны спіс гісторыка-культурных каштоўнасцей Рэспублікі Беларусь як аб’ект гісторыка-культурнай спадчыны рэспубліканскага значэння.

У межах вёскі знаходзіцца адзінкавая магіла часоў Вялікай Айчыннай вайны, якая занесена ў Дзяржаўны спіс гісторыка-культурных каштоўнасцей Рэспублікі Беларусь як гісторыка-культурная каштоўнасць рэгіянальнага значэння.

Таксама ў вёсцы пабудавана Капліца Святога Мікалая, пабудаваная ў 1835 годзе, адкуль паходзіць самая ранняя з вядомых у Беларусі выяў «Нараджэння Маці Божай», якая спалучае традыцыйны варыянт іканаграфіі з фігурай праведнай Ганны, дзеў з дарункамі і сцэнай абмывання нованароджанай Марыі і сцэну «Ласканне Багародзіцы». Аўтар іконы — Маларыцкі майстар, якога адносяць да Заходнепалескай іканапіснай школы.

## Вядомыя асобы 
* Пётр Іванавіч Пачанчук (1954—1991) — беларускі спартсмен.

## Літаратура 
*  — С. 437.

## Спасылкі 
* Вёска Ляхаўцы на сайце radzima.org
* 

Катэгорыя:Макранскі сельсавет (Маларыцкі раён)
Катэгорыя:Населеныя пункты Маларыцкага раёна
Макраны

Назву **Макра́ны** маюць:
## Населеныя пункты 
### Беларусь 
* Брэсцкая вобласць:
** Макраны — аграгарадок у Маларыцкім раёне
* Віцебская вобласць:
** Макраны — вёска ў Бешанковіцкім раёне
* Магілёўская вобласць:
** Макраны — вёска ў Глускім раёне
* Мінская вобласць:
** Макраны — вёска ў Клецкім раёне
Ляхаўцы

Назву **Ля́хаўцы** маюць:

## Населеныя пункты 
### Беларусь 
* Ляхаўцы — вёска ў Маларыцкім раёне Брэсцкай вобласці
* Ляхаўцы — вёска ў Шчучынскім раёне Гродзенскай вобласці
* Ляхаўцы — вёска ў Мазырскім раёне Гомельскай вобласці

## Гл. таксама 
* Ляхава
* Ляхавічы
* Ляхаўка
* Ляхаўшчына
* Ляхі
Джон Палей

**Джон Палей**, **Іона Палей**, **Іаган Палей** (; , , Віленская губерня, Расійская імперыя, цяпер Маладзечанскі раён — , ) — амерыканскі , эсэіст, ,  беларуска-яўрэйскага паходжання. Пісаў на ідыш.

## Біяграфія 
*Палей Іона* нарадзіўся ў сям’і яўрэйскага вучонага *Хаіма Палея* і *Хаі Чартковай*. Ва ўзросце 13 гадоў паступіў у Валожынскую ешыву, затым пару гадоў ён правёў у Лібаве, дзе атрымаў агульную адукацыю, а таксама навучаўся ў ешыве Іцхака-Эльханана ў Коўне. У 1888 годзе эміграваў у ЗША. У 1889-91 рэдактар-выдавец газеты «Дэр фолкс адвакат» (Нью-Ёрк), у 1891-92 — «Ідышы Прэсе» (Філадэльфія), заснавальнік газеты «Дэр фолксвехтэр» (1892). Скончыў жыццё самагубствам.

## Творчасць 
* «Di rusishe heldn» («Рускія героі») (1888)
* «Рускія нігілісты і забойства рускага цара» (1889)
* «Патоп з Джонстана» (1890)
* «Жыццё ў Амерыцы, ці Таямніцы Нью-Ёрка» (1891-92)
* «Чорная банда, ці Нью-Ёрк днём і ўначы» (1900)
* «Урыэль Акоста» (1900)
* «Таемны замак, ці Нянавісць і каханне» (1905)

## Спасылкі 
* Палей Иоганн
* Yohan (Yona) Paley
Мванза

**Мванза** () — горад на паўночным захадзе Танзаніі, порт на возеры Вікторыя, адміністрацыйны цэнтр аднайменнай вобласці. Насельніцтва (2012 г.) - 706 543 чал.

## Геаграфія 
Горад Мванза месціцца каля аднайменнага заліва на паўднёвым узбярэжжы возера Вікторыя за 515 км на паўночны захад ад Дадомы, сталіцы Танзаніі, і за 854 км на паўночны захад ад Дар-эс-Салама, найбуйнейшага горада краіны.

Клімат экватарыяльны вільготны. Сярэднегадавая тэмпература трымаецца каля 17,8° C — 28,8° C. Значныя перапады тэмпературы адзначаюцца на працягу сутак у начны і дзённы час. Сярэднегадавая колькасць ападкаў — 1001 мм.

## Гісторыя 
Горад Мванза быў заснаваны германскімі каланіяльнымі ўладамі ў 1892 г. на месцы, населеным народам сукума. Пасля I Сусветнай вайны перайшоў пад кантроль Вялікабрытаніі. У 1928 г. у раёне Мванзы былі адкрыты радовішчы золата, у сувязі з чым пачаўся хуткі рост горада, пракладзена лінія чыгункі. У 1949 г. для арганізацыі аховы здароўя жыхароў заснаваны спецыяльны навукова-даследчы Інстытут медыцынскіх даследаванняў Мванзы. У 1963 г. горад атрымаў статус адміністрацыйнага цэнтра. З 1964 г. у складзе незалежнай Танзаніі.

## Эканоміка 
Эканоміка Мванзы ў значнай ступені залежыць ад гандлю, абслугоўвання транспарту, у тым ліку порта на возеры Вікторыя і аэрапорта, перапрацоўкі прадуктаў сельскагаспадарчай вытворчасці. Развіваецца турызм.

## Гарады-пабрацімы 
## Спасылкі 
*Mwanza, the rock city with a rich history
*Mwanza Guide
*Mwanza On the Lake Victoria 
*SOCIO - ECONOMIC PROFILE OF MWANZA REGION 

Катэгорыя:Гарады Танзаніі
Куяба

**Куяба** () — горад у Бразіліі, сталіца штату Мату-Гросу.

## Гісторыя 
Першымі белымі, якія даследвалі тэрыторыю, дзе сёння знаходзіцца Куяба, сталі ў 1673 годзе бандэйранты з Сан-Паўлу. У 1682 годзе адзін з іх, Мануэл ды Кампуш, заснаваў першае ў рэгіёне партугальскае паселішча Сан-Гансалу, але праз некалькі гадоў яно было закінута.

У 1718 годзе атрад бандэйрантаў пад правадырствам ураджэнца Саракабы Паскаля Марэйры Кабрала, адыходзячы пасля няўдалай сутычкі з індзейцамі, выявіў на водмелях ракі золата. Бандэйранты арганізавалі на месцы знаходкі лагер і прыступілі да здабычы каштоўнага металу. Вестка пра знаходку хутка распаўсюдзілася па партугальскім валадарствам у Паўднёвай Амерыцы, і ў пасёлак сталі сцякацца жадаючыя атрымаць багацце са здабычы золата. Выяўленне новага, яшчэ больш багатага радовішча ў 1722 годзе паскорыла рост паселішча.

Да сярэдзіны XVIII стагоддзя залатыя радовішча высіліліся, што выклікала адток насельніцтва. Землетрасенне 1746 года прычыніла моцныя разбурэнні, што ўзмацніла заняпад. Жорсткая і кровапралітная парагвайская вайна толькі паспрыяла развіццю горада, які стаў адной з асноўных тылавых баз бразільскай арміі. Аднак пасля вайны эканамічная актыўнасць паменшылася. Чарговы перыяд уздыму пачаўся ў канцы 1930-х, калі аўтамабільныя дарогі і авіяцыя звязалі горад з астатняй краінай.

## Клімат 
Горад знаходзіцца ў зоне трапічнага саваннага клімату, з цёплай, сухой зімой і гарачым, дажджлівым летам. Дзякуючы горнаму масіву на поўдні, які блакуе паступленне халодных паветраных мас з Патагоніі, Куяба з'яўляецца адным з самых гарачых гарадоў Бразіліі.

## Эканоміка 
Галоўнымі галінамі гарадской эканомікі з'яўляюцца:
* прамысловасць (у асноўным харчовая)
* дробны гандаль
* сфера паслуг
* турызм

## Гарады-пабрацімы 
*  Арыка, Чылі 
*  Турын, Італія 
*  Хамамацу, Японія  
*  Ікіке, Чылі 
*  Лішуй, Кітай 
*  Педра-Хуан-Кабальера, Парагвай 
*  Злін, Чэхія
*  Дэнвер, ЗША 

## Спасылкі 
* Афіцыйны сайт 

Катэгорыя:Гарады Бразіліі
Катэгорыя:Муніцыпалітэты штата Мату-Гросу
Катэгорыя:Населеныя пункты, заснаваныя ў 1719 годзе
Поль Пагба

**Поль Пагба** (; нар. , Ланьі-сюр-Марн, Іль-дэ-Франс, Францыя) — французскі футбаліст, паўабаронца італьянскага клуба «Ювентус» і нацыянальнай зборнай Францыі. Пагба з’яўляецца ўніверсальным іграком, бо здольны згуляць як у напад, гэтак і ў абарону. У студзені 2014 года Поль быў уключаны ў спіс 10 самых таленавітых маладых ігракоў у Еўропе, паводле версіі газеты The Guardian.

## Кар’ера 
Поль пачаў сваю футбольную кар’еру ў 6 гадоў, гуляючы ў школе клубу «Руасі-ан-Бры». Пасля гэтага знаходзіўся ў структурах некалькіх французскіх клубаў, пакуль 6 кастрычніка 2009 года не перайшоў у акадэмію «Манчэстэр Юнайтэд», дзе спачатку гуляў за моладзевыя каманды клубу.

19 лютага 2011 года Пагба і тры іншыя ігракі клубнай акадэміі былі заяўлены галоўным трэнерам «Манчэстэр Юнайтэд» сэрам Алексам Фергюсанам у асноўны склад перад гульнёй 5-га раўнда Кубка Англіі супраць «Кроўлі Таўн». Аднак дэбют іграка ў асноўнай камандзе «Манчэстэр Юнайтэд», прычым з першых хвілін, адбыўся 20 верасня 2011 года ў матчы Кубка Футбольнай лігі супраць «Лідс Юнайтэд». У лізе дэбют іграка прыпаў на матч супраць «Сток Сіці» 31 студзеня 2012 года. Аднак у ліпені 2012 года кантракт з іграком скончыўся, клуб не меў жадання яго падаўжаць.

### «Ювентус» 
27 ліпеня 2012 года Поль прайшоў медыцынскае абследаванне ў «Ювентусе», а 3 жніўня Пагба падпісаў з «Ювэ» чатырохгадовы кантракт. Ужо 1 жніўня француз дэбютаваў за новы клуб у таварыскім матчы супраць «Бенфікі», замяніўшы на 78-й хвіліне Андрэа Пірла. У афіцыйных матчах за «Ювентус» Поль дэбютаваў у Серыі A матчам супраць «К’ева».

### Вяртанне ў «Манчэстэр Юнайтэд» 
8 жніўня 2016 года Пагба вярнуўся ў «Манчэстэр Юнайтэд», падпісаўшы пяцігадовы кантракт. Сума трансферу склала 105 млн еўра, што зрабіла яго найдаражэйшым у гісторыі футбола, пераўзышоўшы трансфер Гарэта Бэйла ў мадрыдскі «Рэал».

У чэрвені 2022 года манчэстэрскі клуб абвясціў аб сыходзе Пагба па заканчэнні кантракта.

### Вяртанне ў «Ювентус» 
У ліпені 2022 года вярнуўся ў «Ювентус», падпісаўшы ў якасці свабоднага агента чатырохгадовы кантракт.

## Міжнародная кар’ера 
На міжнароднай арэне Пагба з 2008 года прадстаўляе зборную Францыі ў розных узроставых зборных. 22 сакавіка 2013 года дэбютаваў у складзе зборнай Францыі, у матчы адбору да чэмпіянату свету 2014 супраць зборнай Грузіі, матч скончыўся на карысць французаў 3:1. 10 верасня 2013 года забіў свой першы мяч за зборную ў матчы супраць зборнай Беларусі ў Гомелі на стадыёне «Цэнтральны», матч скончыўся з лікам 2:4.

## Дасягненні 
**«Ювентус»**:
* Чэмпіён Італіі (4): 2013, 2014, 2015, 2016
* Уладальнік Кубка Італіі (2): 2015, 2016
* Уладальнік Суперкубка Італіі (2): 2013, 2015

**«Манчэстэр Юнайтэд»**:
* Уладальнік Кубка Футбольнай лігі: 2017
* Пераможца Лігі Еўропы: 2017

**Францыя**:
* Чэмпіён свету: 2018
* Пераможца Лігі нацый УЕФА: 2021

## Крыніцы 
## Спасылкі 
Катэгорыя:Футбалісты Францыі
Катэгорыя:Ігракі зборнай Францыі па футболе
Катэгорыя:Ігракі ФК Манчэстэр Юнайтэд
Катэгорыя:Ігракі ФК Ювентус
Катэгорыя:Чэмпіёны свету па футболе
Свята-Лукінская царква (Дамачава)

**Царква ў імя святога апостала і евангеліста Лукі** — праваслаўная царква, помнік архітэктуры неарускага стылю. Знаходзіцца ў цэнтры гарадскога пасёлка Дамачава Брэсцкага раёна Брэсцкай вобласці.

## Гісторыя 
Пабудавана ў 1905 годзе з дрэва на месцы старога храма. У 1891 г. прыхаджане набылі 12-пудовы звон.

## Архітэктура 
Храм пабудаваны ў неарускім стылі. Мае кананічную 4-часткавую планіровачную схему. Цыклапічная па вышыні 3-ярусная шатровая званіца ўзносіцца над простым, але высокім і шырокім прамавугольным у плане зрубам бабінца. Яе верхнія грані дэкарыраваны балюстрадай і паўкалонамі. Кубападобны аб'ём залы завершаны вялікім 8-гранным светлавым барабанам, шацёр якога, як і на званіцы, вянчае цыбулепадобная галоўка. Дынаміку архітэктурнай кампазіцыі ўзмацняюць больш нізкая 5-гранная апсіда і высокі 6-слуповы ганак, завершаны 3-вугольным франтонам «мадэрнавай» трактоўкі. Суровая плоскаснасць ашаляваных фасадаў змякчаецца высока ўзнятымі прамавугольнымі аконнымі праёмамі ў разных ліштвах. Галоўны ўваход вылучаны высокім шчыпцом на 6 тонкіх слупах.

## Інтэр'ер 
У інтэр'еры грані раскрытага ў залу барабана і сцены дэкарыраваны паліхромнай размалёўкай. Ветразі барабана падтрымліваюць 4 здвоеныя калоны. Апсіда абмежавана разным 3-ярусным іканастасам.

Абразы 18 стагоддзя: «Хрыстос у сілах», «Евангеліст Лука», «Евангеліст Марк», «Святая велікамучаніца Варвара». Да больш позняга часу адносяцца абразы «Прападобны Афанасій Філіповіч Брэсцкі», 3 апосталаў «Васіль Вялікі, Іаан Златавуст і Іаан Багаслоў» і 3 прарокаў.

## Зноскі 
## Літаратура 
* Праваслаўныя храмы Беларусі: энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4.

## Спасылкі 
* Свята-Лукаўская царква ў г.п. Дамачава
* 

Катэгорыя:Праваслаўныя храмы Брэсцкага раёна
Катэгорыя:Дамачава
Катэгорыя:Храмы Брэсцкай і Кобрынскай епархіі
Катэгорыя:1905 год у Беларусі
Гаруспік

]]
**Гаруспік** (,  — кішкі, вантробы і  — назіраю) — жрэц у Старажытнай Этрурыі, пазней — у Старажытным Рыме, які варажыў па вантробам ахвярных жывёл, асабліва часта па печані, і тлумачыў з'явы прыроды (палёт птушак, гром, маланку і інш.). Лепшымі гаруспікамі ў Рыме лічыліся этрускі, ад якіх і быў запазычаны гэты від варажбы. Апошні рымскі гаруспік згадваецца ў 408 годзе н.э., калі падчас аблогі Рыма вестготамі на чале з Аларыхам ён прапаноўваў рымлянам свае паслугі.

## Гл. таксама 
* Аўгуры
* Варажба па чалавечым вантробам

Катэгорыя:Этрускі
Катэгорыя:Рэлігія ў Старажытным Рыме
Катэгорыя:Жрацы
Гастон Рамірэс

**Гастон Эсек’ель Рамірэс Перэйра** (; нар. , Фрай-Бентас, Уругвай) — уругвайскі футбаліст, атакуючы паўабаронца італьянскага клуба «Віртус Энтэла». Ігрок нацыянальнай зборнай Уругвая (2010—2018).

## Клубная кар’ера 
Пачаў кар’еру Гастон у клубе «Пеньяроль», дзе дэбютаваў у сакавіку 2009 года. У сезоне 2009/10 забіў за клуб 6 мячоў, чым дапамог «Пеньяролю» стаць чэмпіёнам Уругвая. У жніўні 2010 года перашоў у склад італьянскай «Балонні» за 2,5 млн еўра. Дэбютаваў у чэмпіянаце Італіі 26 верасня 2010 года матчам супраць «Катаніі», які скончыўся з лікам 1:1.

31 жніўня 2012 года далучыўся да складу англійскага клуба «Саўтгемптан», падпісаўшы кантракт з камандай на чатыры гады. Трансфер іграка каштаваў англічанінам 12 млн фунтаў стэрлінгаў. 15 верасня паўабаронца дэбютаваў у матчы супраць «Арсенала», дзе яго новы клуб трываў буйную паражэнне з лікам 1:6. Гастон з’явіўся на пляцоўцы ў другой палове матча замест Стывена Дэвіса. 23 студзеня 2014 года ігрок атрымаў пашкоджанне, з-за чаго прапусціў некалькі тыдняў.

1 верасня 2014 на правах арэнды перайшоў у «Хал Сіці». Па заканчэння тэрміну арэнды ўлетку 2015 года вярнуўся ў «Саўтгемптан», аднак не здолеў замацавацца ў складзе. У студзені 2016 года быў арандаваны «Мідлсбра». Па заканчэнні сезона 2015/16 у якасці свабоднага агента пакінуў «Саўтгемптан», і ў ліпені 2016 года падпісаў з «Мідлсбра» кантракт.

Па выніках сезона 2016/17 «Мідлсбра» страціў месца ў Прэм’ер-лізе, і ў жніўні 2017 года Рамірэс стаў іграком італьянскай «Сампдорыі», дзе гуляў да лета 2021 года. У снежні 2021 года падпісаў кантракт з «Монцай» з Серыі B да канца сезона 2021/22, пасля выхаду клуба па выніках сезона ў Серыю A пакінуў каманду.

У кастрычніку 2022 года падпісаў кантракт з клубам Серыі C «Віртус Энтэла».

## Міжнародная кар’ера 
8 кастрычніка 2010 года Рамірэс дэбютаваў у складзе зборнай Уругвая таварыскім матчам супраць зборнай Інданезіі. Футбаліст адгуляў увесь матч.

## Дасягненні 
**«Пеньяроль»**:
* Чэмпіён Уругвая: 2010

## Крыніцы 
## Спасылкі 
Катэгорыя:Футбалісты Уругвая
Катэгорыя:Ігракі зборнай Уругвая па футболе
Катэгорыя:Ігракі ФК Пеньяроль
Катэгорыя:Ігракі ФК Балоння
Катэгорыя:Ігракі ФК Саўтгемптан
Катэгорыя:Ігракі ФК Хал Сіці
Катэгорыя:Ігракі ФК Мідлсбра
Катэгорыя:Ігракі ФК Сампдорыя
Катэгорыя:Ігракі ФК Монца
Катэгорыя:Ігракі ФК Віртус Энтэла
Катэгорыя:Футбалісты на летніх Алімпійскіх гульнях 2012 года
Собалеў

**Собалеў** — прозвішча.

## Вядомыя носьбіты 
* Аляксандр Васілевіч Собалеў (нар. 1935) — беларускі архітэктар.
* Васіль Захаравіч Собалеў (1895—1928) — рэвалюцыянер, бальшавік
* Іван Паўлавіч Собалеў (1907—1989) — удзельнік Вялікай Айчыннай вайны. Герой Савецкага Саюза (1943)
* Леанід Сяргеевіч Собалеў (1898—1971) — рускі савецкі пісьменнік. Герой Сацыялістычнай Працы (1968).
* Мікалай Уладзіміравіч Собалеў (нар. 1935) — геолаг, акадэмік Расійскай акадэміі навук.
* Сяргей Львовіч Собалеў (1908—1989) — савецкі матэматык і механік. Герой Сацыялістычнай Працы (1968)
* Уладзімір Антонавіч Собалеў — савецкі ваенны дзеяч.
* Уладзімір Сцяпанавіч Собалеў (1908—1982) — геолаг, акадэмік Акадэміі навук СССР, Герой Сацыялістычнай Працы.
* Уладзімір Фёдаравіч Собалеў (нар. 1941) — вучоны ў галіне тэхналогіі металаў.

## Гл. таксама 
* Собалева
Кваліфікацыя да Мастэрс 2007 (снукер)

**Кваліфікацыя да Мастэрс 2007** () — прафесійны нярэйтынгавы турнір па снукеры, які праходзіў з 4 па 11 лістапада 2006 года ў акадэміі сусветнага снукера, у Шэфілдзе, Англія. Турнір стаў 17-м розыгрышам кваліфікацыйнага турніра да Мастэрс, які праводзіцца з 1990 года.

Пераможцам турніру стаў Сцюарт Бінэм, які атрымаў права на выступ на найбуйнейшым запрашальным снукерным турніры.

Катэгорыя:Кваліфікацыя да Мастэрс (снукер)
Сяргей Львовіч Собалеў

**Сяргей Львовіч Со́балеў** (; ,  — , ) — савецкі вучоны, матэматык і механік. Акадэмік АН СССР (1939), Герой Сацыялістычнай Працы (1968). Доктар фізіка-матэматычных навук (1934), прафесар (1937).

## Біяграфія 
С. Л. Собалеў нарадзіўся 6 кастрычніка 1908 г. у Санкт-Пецярбургу. З 1918 г. сям’я жыла ў Харкаве, дзе ён вучыўся ў тэхнікуме. У 1923 г. сям’я вярнулася ў Петраград. У 1924 годзе С. Собалеў скончыў сярэднюю школу, у 1924—1925 гг. вучыўся ў 1-й Дзяржаўнай мастацкай студыі. У 1929 годзе скончыў фізіка-матэматычны факультэт Леніградскага ўніверсітэта. У 1929—1936 гг. працаваў у сейсмалагічным інстытуце АН СССР, у 1932—1943 гг. у Матэматычным інстытуце АН СССР. У 1935—1957 гг. С. Л. Собалеў прафесар МДУ. 
Падчас Вялікай Айчыннай вайны С. Л. Собалеў знаходзіўся ў эвакуацыі ў Казані і займаўся пытаннямі абароны.
З 1943 г. С. Л. Собалеў у Інстытуце атамнай энергіі АН СССР (намеснік дырэктара ў 1945—1958 гг.), з 1957 года дырэктар Інстытута матэматыкі Сібірскага аддзялення АН СССР і прафесар Новасібірскага ўніверсітэта.
У 1984—1989 гг. С. Л. Собалеў працаваў у Маскве галоўным навуковым саветнікам у Матэматычным інстытуце АН СССР.

Памёр С. Л. Собалеў 3 студзеня 1989 г. Пахаваны на Новадзявочых могілках у Маскве.

## Навуковая дзейнасць 
С. Л. Собалеву належаць працы па аналітычнай тэорыі дыферэнцыяльных ураўненняў, тэорыі пругкасці, варыяцыйным злічэнні, функцыянальнай матэматыцы, матэматычнай фізіцы і інш. Падчас Вялікай Айчыннай вайны, між іншым, зрабіў разлікі дакладнасці артылерыйскай стральбы і балістычных уласцівасцяў снарадаў. Таксама прымаў удзел у атамным праекце СССР, да якога быў адным з першых прыцягнуты ў 1943 годзе.

Замежны член Французскай і Берлінскай акадэмій навук, ганаровы член Эдынбургскага каралеўскага таварыства, член Амерыканскага матэматычнага таварыства, ганаровы доктар навук некалькіх універсітэтаў свету.

## Узнагароды і прэміі 
* Медаль «Серп і Молат» Героя Сацыялістычнай Працы
* 7 ордэнаў Леніна
* ордэн Кастрычніцкай Рэвалюцыі
* ордэн Працоўнага Чырвонага Сцяга
* ордэн «Знак Пашаны»
* Вялікі залаты медаль імя М. В. Ламаносава АН СССР
* залаты (1981) і сярэбраны (1987) медалі «За заслугі перад навукай і чалавецтвам» АН Чэхаславакіі
* медалі.
Лаўрэат Сталінскіх прэмій (1941, 1951, 1953), Дзяржаўнай прэміі СССР (1986).

## Літаратура 
* 
* 

## Спасылкі 
* 
* Сайт РАН

Катэгорыя:Матэматыкі СССР
Катэгорыя:Удзельнікі савецкага атамнага праекта
Катэгорыя:Члены Акадэміі навук ГДР
Катэгорыя:Члены Каралеўскага таварыства Эдынбурга
Катэгорыя:Члены Акадэміі дэі Лінчэі
Катэгорыя:Падпісалі «ліст трохсот»
Катэгорыя:Члены КПСС
Катэгорыя:Дэпутаты Вярхоўнага Савета РСФСР 1-га склікання
Катэгорыя:Правадзейныя члены АН СССР
Сток

**Сток** () — вёска і абшчына ў Паўднёвым Эсексе, Англія. Размешчаны за 10 кіламетраў на поўдзень ад Чэлмсфарда. 

Катэгорыя:Эсекс
Катэгорыя:Населеныя пункты Англіі
Цзянсу Класік 2008 (снукер)

**Цзянсу Класік 2008** (, таксама вядомы як *Guolian Securities Jiangsu Classic* ад назвы спонсара) — прафесійны нярэйтынгавы турнір па снукеры, які праходзіў з 4 па 8 чэрвеня 2008 года ў двух гарадах кітайскай прафінцыі Цзянсу: на арэне ў Nanjing Olympic Sports Center Gymnasium у горадзе Нанкін і на арэне ў Wuxi City Sports Park Stadium у горадзе Усі. Турнір стаў першым розыгрышам першынства, якое пазней стала рэйтынгавым турнірам. Прызавы фонд турніру склаў £64,000 , з якіх £20,000 атрымаў пераможца.

Пераможцам турніру стаў Дзін Дзюньхуэй.

Катэгорыя:Усі Класік (снукер)
Катэгорыя:Чэрвень 2008 года
ФК Базель

**«Базель»** () ― швейцарскі футбольны клуб з аднайменнага горада, гуляе ў Швейцарскай Суперлізе. Адзін з самых тытулаваных футбольных клубаў краіны.

## Гісторыя 
«Базель» з’яўляўся лідарам швейцарскага футбола з канца 1960-х па канец 1970-х гадоў, выйграўшы за гэты час 7 чэмпіёнскіх тытулаў, і ў гэтыя гады лідарам каманды быў атакавалы паўабаронца зборнай Швейцарыі Карл Одэрмат, з якім каманда выйграла 5 чэмпіянатаў. У сезоне 1973/74 «Базелю» атрымалася дайсці да чвэрцьфіналу Кубка еўрапейскіх чэмпіёнаў, дзе швейцарцы ў драматычным супрацьстаянні саступілі шатландскаму «Сэлтыку» з лікам 5:6 па суме двух матчаў.

З пачатку 1980-х клуб на 20 гадоў «сышоў у цень» — на працягу больш чым 20 гадоў «чырвона-сінія» не быді здольнымі выйграць ані чэмпіянат (з 1981 па 2000 гады клуб нават ніводнага разу не атрымліваў медалі), ані кубак краіны, некалькі сезонаў запар «Базель» гуляў у другім швейцарскім дывізіёне. Новы ўздым пачаўся ў 2000-х гадах, калі ў 2002 годзе клуб зрабіў «залаты дубль», пасля чаго ў 2000-х атрымаў перамогу яшчэ ў 4 чэмпіянатах і заваяваўшы 4 кубкі. У 2008 і 2010 гадах «чырвона-сінія» зноў дамагліся «залатога дубля».

У сезоне 2005/06 «Базель» дабраўся да чвэрцьфіналу Кубка УЕФА, перайграўшы ў 1/16 і 1/8 фіналу два французскіх клуба — «Манака» і «Страсбур». У чвэрцьфінале швейцарцы сустрэліся з англійскім «Мідлсбра». У першым матчы, які праходзіў у Швейцарыі, «Базель» атрымаў перамогу з лікам 2:0, і ў матчы ў адказ адкрыў лік на 23-й хвіліне. Аднак «Мідлсбра» да перапынку зраўняў лік, а затым у другім тайме забіў яшчэ двойчы. Да 90-й хвіліне лік паводле сумы двух матчаў быў 3:3, і па правілах гасцявога гола далей праходзіў «Базель», але ўжо ў кампенсаваны расійскім арбітрам Юрыем Баскакавым час Масіма Макаронэ забіў 4-ы мяч у браму «Базеля» і вывеў англічанін у паўфінал. У далейшым «Мідлсбра» дабраўся да фіналу, дзе быў разгромлены «Севільяй».

## Дасягненні 
* **Чэмпіён Швейцарыі (21):**
** 1953, 1967, 1969, 1970, 1972, 1973, 1977, 1980, 2002, 2004
** 2005, 2008, 2010, 2011, 2012, 2013, 2014, 2015, 2016, 2017
** 2025

* **Уладальнік Кубка Швейцарыі (13):**
** 1933, 1947, 1963, 1967, 1975, 2002, 2003, 2007, 2008, 2010
** 2012, 2017, 2019

* **Уладальнік Кубка лігі Швейцарыі (1):**
** 1972

## Склад 
*Станам на люты 2024 года.*

## Крыніцы 
## Спасылкі 
* Афіцыйны сайт 
* Сайт фан-клуба 

Базель
Свята-Пакроўская царква (Покры)

**Свята-Пакроўская царква** — праваслаўная царква, помнік народнага дойлідства з рысамі стылю барока. Знаходзіцца на поўнач ад вёскі Покры, на пагорку. Пабудавана ў 1739 годзе з дрэва, часткова перабудавана ў 19 стагоддзі. Абкружана бутавай агароджай і старымі ліпамі. Дзейнічае.

## Апісанне 
Храм цэнтрычнага тыпу. Крыжападобны ў плане, накрыты 2-схільнымі дахамі, сяродкрыжжа якіх завершана пластычным шмат'ярусным купалам у стылі барока з пазалочаным крыжам. Крыло апсіды мае 5-гранны абрыс з бакавымі нізкімі рызніцамі, што надае ёй асіметрычна-дынамічнае гучанне. Да царквы прыбудавана 2-ярусная (васьмярык на чацверыку) шатровая званіца, якая таксама з-за сваёй маламаштабнасці не парушае агульнай цэнтрычнай кампазіцыі храма. Яе вертыкальную накіраванасць падкрэслівае шалёўка сцен і 3-вугольных франтонаў, апрацоўка вуглоў зрубаў разным «бягучым» арнаментам. Квадратныя аконныя праёмы, здвоеныя на бакавых фасадах, акаймаваны простымі ліштвамі. Помнік мае насычанае каляровае вырашэнне — блакітныя сцены спалучаюцца з серабрыстым дахам і пазалотай крыжоў, каляровымі вітражамі аконных праёмаў апсіды.

## Інтэр'ер 
У малітоўную залу выступаюць размешчаныя над уваходам на 2 слупах хоры. Апсіда вылучана драўляным разным іканастасам. Абраз XVIII стагоддзя «Укрыжаванне».

## Літаратура 
* *Кулагін А. М.* Праваслаўныя храмы на Беларусі : энцыклапедычны даведнік / А. М. Кулагін. — Мн.: БелЭн, 2001. — 328 с.: іл.

## Спасылкі 
* 
* 
* 

Катэгорыя:Покры
Катэгорыя:Праваслаўныя храмы Брэсцкага раёна
Катэгорыя:Збудаванні Беларусі ў стылі барока
Катэгорыя:Драўляныя цэрквы Беларусі
Катэгорыя:Колішнія ўніяцкія храмы Брэсцкай вобласці
Катэгорыя:1739 год у Беларусі
Катэгорыя:Храмы Брэсцкай і Кобрынскай епархіі
Чэмпіянат свету па снукеры з шасцю чырвонымі шарамі 2010

**Чэмпіянат свету па снукеры з шасцю чырвонымі шарамі 2010** (, таксама вядомы як *SangSom 6-red World Championship 2010*) — снукерны турнір з альтэрнатыўным фарматам, які праходзіў з 19 па 24 ліпеня 2010 года ў Montien Riverside Hotel, у Бангкоке, Тайланд. Турнір стаў трэцім розыгрышам сусветнага першынства ў гэтым відзе снукера, якое было заснавана ў 2008 годзе пад назвай .

Катэгорыя:Чэмпіянат свету па снукеры з шасцю чырвонымі шарамі
Катэгорыя:Ліпень 2010 года
Прэм’ер-ліга 2008 (снукер)

'''Прэм'ер-ліга 2008''' () — прафесійны нярэйтынгавы турнір па снукеры, які праходзіў з 11 верасня па 7 снежня 2008 года ў Вялікабрытаніі. Турнір стаў 24-м розыгрышам прэм'ер-лігі, якая была заснавана ў 1987 годзе пад назвай Матчрум-ліга. Прызавы фонд турніру склаў £269,000.

Катэгорыя:Прэм’ер-ліга (снукер)
Катэгорыя:2008 год у снукеры
Катэгорыя:Спорт у Вялікабрытаніі ў 2008 годзе
Бронеаўтамабіль

**Бронеаўтамабі́ль** — аўтамабіль, як правіла за аснову ўзяты грузавік, пазней спецыяльны аўтамабіль, абсталяваны бранёй і ўзбраеннем, кулямётным або гарматным. З'явіўся перад Першай сусветнай вайной у розных дзяржавах. У перыяд Першай і Другой сусветных войнаў бранявы аўтамабіль у адрозненне ад колавага бронетранспарцёра, не быў прызначаны для транспартавання дэсанта і па комплексе задач быў падобны да лёгкіх танкаў гэтага перыяду (асабліва ў СССР). Таксама ў той час гэтыя машыны былі часцяком распрацаваны на базе аўтамабіляў, напрыклад англійскі бранявы аўтамабіль «Ролс-Ройс».

## Спасылкі 
Катэгорыя:Бранятэхніка
*
Катэгорыя:Колавыя аўтамабілі ваеннага прызначэння
Ірландская Свабодная дзяржава

**Ірландская Свабодная дзяржава** (, ) (1922—1937) — дзяржава-дамініён, створаная 6 снежня 1922 года ў адпаведнасці з Англа-ірландскім дагаворам, падпісаным дванаццаццю месяцамі раней. На момант стварэння ўключала ўсю тэрыторыю вострава Ірландыя, але Паўночная Ірландыя ўжо на наступны дзень скарысталася замацаваным у дагаворы правам на аддзяленне і звярнулася да караля з просьбай зрабіць так, каб «паўнамоцтвы парламента і ўрада Ірландскай свабоднай дзяржавы больш не распаўсюджваліся на Паўночную Ірландыю». 8 снежня Паўночная Ірландыя афіцыйна аддзялілася ад астатняй Ірландыі. 

Ірландская Свабодная дзяржава афіцыйна спыніла існаванне 29 снежня 1937 года пасля прыняцця новай канстытуцыі, якая паслужыла кардынальным этапам пераўтварэння дамініёна ў сучасную Ірландыю.

## Спасылкі 
Катэгорыя:Гісторыя Ірландыі
Багданы

**Багданы́** — тапонім.

## Беларусь 
* Вёска Багданы, Брэсцкі раён
* Вёска Багданы, Жабінкаўскі раён